200 Beskuit en Biscotti-reseptedeur Nettie Cilliers Hierdie unieke kookboek met ongeveer 200 resepte vir beskuit en biscotti sal by menigte Suid- Afrikaners aanklank vind. Elkeen het sy of haar gunstelingresep en dit wissel van soorte wat met suurdeeg tot soorte wat met bruismeel en bakpoeier gemaak word. Karringmelkbeskuit is een van die bekendste variasies van tradisionele beskuitresepte, en gesondheids- en volkoringbeskuit is vandag ook algemeen aangesien dit in talle huishoudings die plek van ontbyt ingeneem het. Benewens die resepte, word algemene wenke ten opsigte van beskuitbak, soorte suurdeeg en stappe in die maak van beskuit ongesluit. Resepte word ingedeel in die volgende afdelings: Boerbeskuit Mosbolletjies Anysbeskuit Soetbeskuit Basiese karringmelkbeskuit Beskuit met growwe meel en semels Beskuit met volkoring-ontbytvlokkies Beskuit met ander ontbytgrane Resepte vir persone met voedselintoleransie Beskuit in die mikrogolfoond Biscotti Oor die outeur: Nettie Cilliers is woonagtig in die Douglas-distrik, waar sy haar passie vir lekker kos uitleef. Sy bied gereelde kookdemonstrasies aan waar sy interessante, maar smaaklike disse voorsit. Hierdie is haar derde publikasie, Kleinkoekies, blikke vol! (2003) en Ek sou kon doen met ŉ pampoen (2011) is beide deur LAPA uitgegee. Uitgewer: LAPA uitgewers Prys: R200-00* *prys onderhewig aan verandering